GLOCON ขาขึ้นรอบใหม่! บวก 3% มั่นใจผลงานครึ่งหลังโตเด่น! หนุนปีนี้เทิร์นอะราวด์
GLOCON ขาขึ้นรอบใหม่! บวก 3% โดย ณ เวลา 10.43 น. อยู่ที่ระดับ 1.22 บาท บวก 0.04 บาท มั่นใจผลงานครึ่งหลังโตเด่น! หนุนปีนี้เทิร์นอะราวด์ แนะซื้อเป้า 1.50 บาท
GLOCON ขาขึ้นรอบใหม่! บวก 3% โดย ณ เวลา 10.43 น. อยู่ที่ระดับ 1.22 บาท บวก 0.04 บาท มั่นใจผลงานครึ่งหลังโตเด่น! หนุนปีนี้เทิร์นอะราวด์ แนะซื้อเป้า 1.50 บาท
24 ส.ค. 2564

ผู้สื่อข่าวรายงานว่า วันนี้(24 ส.ค.64) บริษัท โกลบอล คอนซูเมอร์ จำกัด (มหาชน) หรือ GLOCON  โดย ณ เวลา 10.43 น. อยู่ที่ระดับ 1.22 บาท บวก 0.04 บาท หรือ 3.39%  ด้วยมูลค่าซื้อขาย 58.96 ล้านบาท

โดยก่อนหน้านายนพพร ภัทรรุจี ประธานเจ้าหน้าที่บริหาร  GLOCON ผู้นำการผลิตและจำหน่ายสินค้าอาหารและบรรจุภัณฑ์ เปิดเผยว่า ภาพรวมผลงานไตรมาส 2/2564 ว่า บริษัทฯพลิกมีกำไรจำนวน 13.64 ล้านบาท จากขาดทุนจำนวน 5.58 ล้านบาทในช่วงไตรมาส 1/64 และขาดทุนจำนวน 8.52 ล้านบาทในไตรมาส 2/63 นับเป็นการพลิกกำไรตัวเลข 2 หลัก (Double Digit) ครั้งแรกในรอบ 9 ปี นับตั้งแต่ ปี 2555 ส่งผลให้ภาพรวมครึ่งแรกของปี 2564 บริษัทฯมีกำไร 8.06 ล้านบาท เทียบจากช่วงเดียวปีก่อนที่ขาดทุนจำนวน 12.53 ล้านบาท
โดยสาเหตุมาจากการฟื้นตัวของรายได้รวมที่ทำได้กว่า 497 ล้านบาท เพิ่มขึ้น 27% เทียบช่วงเดียวกันปีก่อน ตามยอดขายในประเทศและการส่งออกที่เติบโตโดดเด่น โดยเฉพาะกลุ่มธุรกิจอาหาร หมวดอาหารแปรรูปแช่แข็งและอาหารกึ่งสำเร็จรูปพร้อมทาน (Ready To Eat) ที่เติบโตกว่า 45% จากช่วงเดียวกันปีก่อน แตะ 148.29 ล้านบาท รับอานิสงค์ Work From Home เปลี่ยนพฤติกรรมผู้บริโภคหันมาเน้นทำอาหารรับประทานเองที่บ้าน และแนวโน้มการส่งออกเพิ่มขึ้นต่อเนื่อง โดยเฉพาะผลไม้อบแห้งที่ขยายตัวได้ดีกว่า 27% จากช่วงเดียวกันปีก่อน แตะ 153.41 ล้านบาท จากยอดคำสั่งซื้อประเทศคู่ค้าหลักๆ อาทิ ยุโรป, อเมริกา และเอเชีย เริ่มกลับสู่ภาวะปกติ
ขณะที่กลุ่มธุรกิจร้านอาหารและเครื่องดื่ม เริ่มเห็นสัญญาณที่ดีจากการเดินหน้ากลยุทธ์ Delivery และรถฟู้ดทรัค รวมทั้งกลุ่มธุรกิจบรรจุภัณฑ์ที่ยังคงเติบโตดีต่อเนื่อง 22% เทียบช่วงเดียวกันปีก่อน แตะ 164.09 ล้านบาท และที่สำคัญบริษัทฯได้มุ่งเน้นนโยบายบริหารจัดการต้นทุนและค่าใช้จ่ายอย่างมีประสิทธิภาพสูงสุด
นายนพพร บอกเพิ่มเติมว่า ขณะนี้บริษัทฯได้เดินเกมรุกธุรกิจอาหารเต็มรูปแบบ ขยายไลน์ผลิตภัณฑ์อาหารพร้อมทาน ทั้งแบบอาหารแช่แข็ง (Frozen Food), อาหารแช่เย็น (Chilled Food) และผลิตภัณฑ์อาหารจากโปรตีนพืช (Plant Based) ภายใต้แบรนด์ “Kitchen Plus” (Own Brand) เพื่อผลักดันอัตราการทำกำไรให้สูงขึ้น ล่าสุดเตรียมส่ง Plant Based เมนูอาหารไทยรายแรกของโลก รสชาติโดดเด่นถึงเครื่องเทศ 6 เมนูยอดนิยม อาทิ ข้าวกระเพรามังสวิรัติ, ยำวุ้นเส้น, ลาบทอด, ข้าวคั่วกลิ้ง บุกตลาดฝรั่งเศส, อังกฤษ และอเมริกา ภายในเดือนกันยายนนี้ ก่อนขยายไปยังประเทศเยอรมันนี และเนเธอร์แลนด์ รองรับกระแสรักสุขภาพ ซึ่งเป็นตลาดที่มีมูลค่ามหาศาลและมีแนวโน้มเติบโตแบบก้าวกระโดด
พร้อมเดินหน้าขยายไลน์ผลิตอาหารพร้อมทานแช่เย็น (Chilled Food) รูปแบบรับจ้างผลิต (OEM) ภายใต้แบรนด์ EZY GO วางจำหน่ายผ่านร้านสะดวกซื้อ 7-11 (พันธมิตรหลัก) ทั่วประเทศ และเตรียมส่งผลิตภัณฑ์กัญชงบุกตลาดทันที หลังคณะกรรมการอาหารและยา (อย.) พิจารณาอนุญาตหมวดอาหาร ซึ่งจากแผนงานที่วางไว้ มั่นใจผลักดันช่วงครึ่งหลังของปีเติบโตโดดเด่น หนุนภาพรวมทั้งปี 2564 พลิกเทิร์นอะราวด์ รายได้รวมเติบโตทะลุ 2,100 ล้านบาท ตามเป้าหมายที่วางไว้อย่างแน่นอน
 บริษัทหลักทรัพย์ ฟินันเซีย ไซรัส ระบุในบทวิเคราะห์ GLOCON แนวโน้มกำไรฟื้นตัวต่อเนื่องในช่วงครึ่งหลังของปีนี้จากหลายปัจจัยบวกที่ยังดีต่อ จึงคาดปี 2564 พลิกมีกำไรราว 42 ล้านบาท จากขาดทุน -59 ล้านบาท ในปี 2563 และคาดกำไรปกติปี 2565-66 จะเร่งตัวขึ้นมาอยู่ที่ 146 ล้านบาท (โต 3 เท่าตัว) และ 165 ล้านบาท (+12.8% จากปีก่อน) คาดมีอัตราการเติบโตของกำไรใน 3 ปีข้างหน้า 64% CAGR
พร้อมกันนี้ ประเมินราคาเป้าหมายปี 2565 ของ GLOCON เท่ากับ 1.5 บาท โดยอิง PE ที่ 25 เท่า เทียบเคียงกับค่าเฉลี่ยของบริษัทที่อยู่ในกลุ่มอาหาร และมีลักษณะสินค้าหรือ กลุ่มลูกค้าใกล้เคียงกับบริษัท อาทิ CPF, RBF, NRF, TKN, XO และ TACC (มี 7-11 เป็นลูกค้าหลักเหมือนกัน)
ทั้งนี้บริษัทมีเป้าหมายล้างขาดทุนสะสม และต้องการกลับมาจ่ายปันผลได้อีกครั้งในปี 2565 ภายใต้ประมาณการกำไรพบว่าลำพังกำไรฟื้นตัวในปี 2565-66 ยังไม่เพียงพอที่จะล้างขาดทุนสะสมได้ ดังนั้นจึงมีความเป็นไปได้ที่บริษัทอาจต้องอาศัยวิธีการทางบัญชี จึงเป็นประเด็นที่ต้องติดตามต่อไป